64de9692dc4dc6f16d35a48a1c751722
hvad koster det i løbende udgifter at have en hjemmeside?
seagaardweb.dk
2021.04
der vil typisk være udgifter til følgende ting i forbindelse med en hjemmeside:


* hosting: typisk 30-100 kr./mnd
* vedligehold af wordpress, template, plugins og overvågning (anbefaling!): 1 time pr. måned.
* opdatering af hjemmeside, nye blogindlæg, nye funktionaliteter mv. afhænger af hvor meget man selv kan/selv har lyst til at lave samt ambitionsniveau.
* wordpress plugins: der kan være udgifter til premium plugins. forvent ca. 3-500 kr./år. er ikke strengt nødvendigt, men der er bare nogle plugins som er pengene værd.



6981da94ebb72d11075cda102ee7756d
hvad koster en ny hjemmeside?
seagaardweb.dk
2021.04
det klassiske svar er: det kommer an på så meget! og det er da også en del af svaret, men lad os tage en snak om det så kan jeg give dig et et estimeret bud på hvad det vil koste.


det lidt mere uddybende svar er at det kommer an på hvor meget du vil have, hvad du selv kan gøre og hvor meget du vil have hjælp til. jeg styrer normalt processen og får alt det tekniske og alt det udenom sat rigtigt op så der i starten er en god hjemmesiden som også performer de steder hvor det er vigtigt. mine kunder leverer så tekster, udtalelser, billeder med mere.


men et bud på et normalt projekt er ca. 25 timer så er jeg kommet hele vejen rundt og der er sat tid af til alle “småtingene”. men igen, det afhænger af hvor meget du selv kan gøre og hvor meget jeg skal gøre. bruger jeg færre timer så er det det du faktureres for.


udover dette er der så engangsudgifter til tema, hosting af hjemmeside og et par moduler som jeg mener skal implementeres. [kontakt mig via formularen](#kontakt) så kan jeg give et bedre overslag.



ec5b914a3a675e57e4381845ce8bb3d7
hvad er din timepris?
seagaardweb.dk
2021.04
jeg tager 650 kr. i timen uanset hvad jeg laver. det betyder at det er utroligt nemt at tage stilling til hvad det koster og hvad man gerne vil have lavet. derudover er det sådan at jeg “samler sammen” så bruger jeg kun 15 min. på en opgave så koster det kun 15 min.


ved udarbejdelsen af en ny hjemmeside kører jeg med en intropris, og når hjemmesiden så er i luften er det den faste timepris der kører. [kontakt mig](#kontakt) for at høre nærmere.



d88b7da6a5696fc2f12352893efc4de7
hvad koster wordpress?
seagaardweb.dk
2021.04
wordpress koster i sig selv ikke noget. men der kan være udgifter til plugins og til at få sat det rigtigt op samt vedligeholdelse af systemet. der er intet her i livet der er helt gratis!



979c2c451295c7601502014714d66197
kan jeg ikke bare lave min egen hjemmeside?
seagaardweb.dk
2021.04
jo! det er bare med at gå i gang. men min erfaring siger mig, at det for de kunder jeg har bedst kan betale sig at de koncentrerer sig om det de er gode til og “udliciterer” det tekniske og alt det rundt om til en der har det som sit hovedfokus. så kan du koncentrere dig om at lave gode tekster, markedsføre dig på de sociale medier, få links til din hjemmeside, få folk til at anmelde dig og din service osv.


men har man mod, lyst og energi så er det bare med at gå i gang.



1e2eb9d3d29fedd9e63cae11ab4dad9e
hvad er responsivt design?
seagaardweb.dk
2021.04
responsivt betyder i denne forbindelse at man kun laver “en” hjemmeside som så tilpasser sig afhængig af hvilket device (enhed) du bruger til at tilgå hjemmesiden. det betyder, at man ikke både skal have en hjemmesidedesign som kan bruges på en stor skærm  og en til en lille skærm som f.eks. på en smartphone.


det er smart, men betyder også at man skal holde tungen lige i munden da man skal tilgodese mange “målgrupper”. så det koster nogle gange lidt på tiden der skal anvendes – i “gamle dage” var der kun et udseende og det var så det alle så.



f37ab6f446af6159848d8a89675621a2
skal man have en mobil hjemmeside?
seagaardweb.dk
2021.04
man skal i hvert fald have en hjemmeside som kan tilgås på en smartphone og en tablet. ellers giver det ikke meget mening da langt de fleste ser hjemmesiden på en mobil enhed. så en hjemmeside som er responsiv og som tilpasser sig de forskellige enheder er det mest almindelige i dag. er man et meget stort firma kan det være at man skal have udviklet en speciel hjemmeside til visning på mobile enheder, men så har man typisk også mange ressourcer.



0394110e91de8fb1f1b653158291a022
er google din ven?
seagaardweb.dk
2021.04
jaaaa, joooohhhh! man kan i hvert fald sige uden at komme ind i en større diskussion, at google ikke er til at komme uden om hvis du vil have en hjemmeside og have en digital tilstedeværelse på nettet. google analytics, google business, google search console, google adwords, youtube og så videre og så videre…


google har gjort mange gode ting, og man kan slet ikke tænke på hvordan det ville være hvis man ikke havde søgemaskinen google. og alle de andre services som er “gratis”. og gør du dig godt i google søgemaskinen på de områder hvor du gerne vil findes er der god sandsynlighed for at du faktisk har lavet en god tekst som folk gider at læse. man vil selvfølgelig gerne findes på google og gør man det så er man ofte på rettet vej.


men om google er din “ven”, ja det er så et helt andet spørgsmål. svaret kan diskuteres længe og højlydt, men det korte svar er at google ikke er til at komme uden om, google giver dig adgang til en masse “gratis” værktøjer, men du betaler med dine data og den måde du agerer på nettet. for eksempel så er google analytics gratis at bruge, men du betaler med fuld adgang til alle dine data.



18b321efb354fb9ae08a2ebcd5fb1e1d
jeg er blevet hacket / min hjemmeside er langsom. kan du hjælpe?
seagaardweb.dk
2021.04
er du blevet hacket eller er din hjemmeside langsom som bare f….. så send mig en besked så vil jeg meget gerne tage et kig på det. og derefter komme med et forslag til hvad der skal gøres.


